# Úradný vestník C 176A/26.

| | ISSN 1977-1037 |
| --- | --- |
| Úradný vestník
  Európskej únie | C 176A |
| | |
| Slovenské vydanie | Informácie a oznámenia | Ročník 6326. mája 2020 |

ISSN 1977-1037

Úradný vestník

Európskej únie

C 176A

Slovenské vydanie

Informácie a oznámenia

Ročník 6326. mája 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Dvor audítorov |
| 2020/C 176 A/01 | Oznámenie o voľnom pracovnom mieste ECA/2020/14 Generálny tajomník/generálna tajomníčka (funkčná skupina AD, platová trieda 16) | 1 |

Obsah

Strana

V   Oznamy

ADMINISTRATÍVNE POSTUPY

Dvor audítorov

2020/C 176 A/01

Oznámenie o voľnom pracovnom mieste ECA/2020/14 Generálny tajomník/generálna tajomníčka (funkčná skupina AD, platová trieda 16)

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Dvor audítorov

| 26.5.2020 | SK | Úradný vestník Európskej únie | CA 176/1 |
| --- | --- | --- | --- |

26.5.2020

SK

Úradný vestník Európskej únie

CA 176/1

---

Oznámenie o voľnom pracovnom mieste ECA/2020/14

Generálny tajomník/generálna tajomníčka

(funkčná skupina AD, platová trieda 16)

(2020/C 176 A/01)

KTO SME

Európsky dvor audítorov (EDA) je externý audítor Európskej únie. Bol zriadený v roku 1975 a je jednou zo siedmich inštitúcií EÚ. Sídlime v Luxemburgu a zamestnávame približne 900 audítorských, podporných a administratívnych zamestnancov zo všetkých členských štátov EÚ.

EDA pracuje ako orgán s kolégiom 27 členov, jedným z každého členského štátu EÚ. Naši audítori kontrolujú, či EÚ vedie dobré účtovníctvo a správne uplatňuje finančné pravidlá a či jej politiky a programy dosahujú plánované ciele a zabezpečujú optimálnu hodnotu za vynaložené peniaze.

Svojou prácou prispievame k zlepšovaniu finančného riadenia EÚ a presadzovaniu povinnosti zodpovedať sa a k transparentnosti. Varujeme pred rizikami, poskytujeme uistenie, poukazujeme na nedostatky a úspechy a ponúkame usmernenia pre tvorcov politík a zákonodarcov EÚ.

Svoje zistenia a odporúčania predkladáme Európskemu parlamentu, Rade EÚ, národným vládam a parlamentom a širokej verejnosti.

Dvor audítorov je rozdelený do audítorských komôr. Má organizačnú štruktúru zameranú na vykonávanie úloh, zamestnanci sú pridelení do „poolov“, z ktorých sa na základe priorít vyberajú na vykonávanie úloh v jednotlivých komorách.

Generálny tajomník/generálna tajomníčka je najvyššie postavený zamestnanec Dvora audítorov, ktorého menuje Dvor audítorov na šesťročné obnoviteľné funkčné obdobie. Zodpovedá za riadenie personálu Dvora audítorov a administratívy vrátane ľudských zdrojov, financií a všeobecných služieb, informácií, pracovného prostredia a inovácií, prekladu, jazykových služieb a publikácií. Generálny tajomník/generálna tajomníčka tiež zodpovedá za sekretariát Dvora audítorov. Generálny sekretariát tvoria tri riaditeľstvá.

ČO PONÚKAME

Dvor audítorov sa v súlade s článkom 2a podmienok zamestnávania ostatných zamestnancov Európskych spoločenstiev rozhodol obsadiť pozíciu generálneho tajomníka/generálnej tajomníčky (platová trieda AD 16). Úspešný uchádzač alebo úspešná uchádzačka bude prijatý/prijatá v platovej triede AD16. Základný mesačný plat je 18 994 EUR. Základná mzda, ktorá podlieha dani EÚ a je oslobodená od dane členského štátu, môže byť podľa podmienok stanovených v služobnom poriadku zvýšená o určité výhody.

Pracovná zmluva bude uzavretá najskôr na obdobie šiestich rokov pod podmienkou zachovania zákonnej vekovej hranice 66 rokov. Po vzájomnej dohode môže byť jedenkrát obnovená na najviac šesť rokov.

V záujme nezávislosti musí byť uchádzač alebo uchádzačka uvoľnený/uvoľnená zo všetkých predchádzajúcich pozícií najneskôr ku dňu, keď sa ujme plnenia svojich povinností.

Generálny tajomník/generálna tajomníčka sa zodpovedá Dvoru audítorov, ktorého pravidelne informuje o plnení svojich povinností.

Pod dohľadom Dvora audítorov je generálny tajomník/generálna tajomníčka zodpovedný/zodpovedná za:

| — | efektívne a účinné riadenie administratívy Dvora audítorov zahŕňajúcej najmä vypracovanie a plnenie rozpočtu, personálne riadenie, informačné technológie, správu budov a preklad, |
| --- | --- |

—

efektívne a účinné riadenie administratívy Dvora audítorov zahŕňajúcej najmä vypracovanie a plnenie rozpočtu, personálne riadenie, informačné technológie, správu budov a preklad,

| — | sekretariát Dvora audítorov, predovšetkým za vypracovanie zápisníc zo zasadnutí Dvora audítorov a uchovávanie pôvodných návrhov nástrojov Dvora audítorov, všetky rozhodnutia Dvora audítorov a komôr a za zápisnice zo zasadnutí Dvora audítorov a komôr, |
| --- | --- |

—

sekretariát Dvora audítorov, predovšetkým za vypracovanie zápisníc zo zasadnutí Dvora audítorov a uchovávanie pôvodných návrhov nástrojov Dvora audítorov, všetky rozhodnutia Dvora audítorov a komôr a za zápisnice zo zasadnutí Dvora audítorov a komôr,

| — | oznamovanie a uverejňovanie dokumentov Dvora audítorov v Úradnom vestníku Európskej únie, |
| --- | --- |

—

oznamovanie a uverejňovanie dokumentov Dvora audítorov v Úradnom vestníku Európskej únie,

| — | asistenciu predsedovi s prípravou zasadnutí Dvora audítorov a zabezpečenie súladu s postupmi a náležitým vykonávaním rozhodnutí Dvora audítorov, |
| --- | --- |

—

asistenciu predsedovi s prípravou zasadnutí Dvora audítorov a zabezpečenie súladu s postupmi a náležitým vykonávaním rozhodnutí Dvora audítorov,

| — | výkon právomocí udelených menovaciemu orgánu s výnimkou prípadov, keď si ich Dvor audítorov osobitne vyhradil pre seba, |
| --- | --- |

—

výkon právomocí udelených menovaciemu orgánu s výnimkou prípadov, keď si ich Dvor audítorov osobitne vyhradil pre seba,

| — | vykonávanie právomocí povoľujúceho úradníka vymenovaného delegovaním, ako sa uvádza v príslušných ustanoveniach Dvora audítorov a nariadení o rozpočtových pravidlách (1). |
| --- | --- |

—

vykonávanie právomocí povoľujúceho úradníka vymenovaného delegovaním, ako sa uvádza v príslušných ustanoveniach Dvora audítorov a nariadení o rozpočtových pravidlách (1).

KOHO HĽADÁME

I.   Kritériá oprávnenosti

1.   Podmienky prijatia

Uchádzači alebo uchádzačky musia podľa článku 12 Podmienok zamestnávania ostatných zamestnancov Európskej únie k dátumu zaslania prihlášky spĺňať tieto podmienky:

| — | byť štátnym príslušníkom/štátnou príslušníčkou jedného z členských štátov EÚ, |
| --- | --- |

—

byť štátnym príslušníkom/štátnou príslušníčkou jedného z členských štátov EÚ,

| — | požívať svoje občianske práva, |
| --- | --- |

—

požívať svoje občianske práva,

| — | mať splnené všetky povinnosti stanovené v zákonoch o vojenskej službe, |
| --- | --- |

—

mať splnené všetky povinnosti stanovené v zákonoch o vojenskej službe,

| — | spĺňať charakterové požiadavky pre výkon príslušných povinností. |
| --- | --- |

—

spĺňať charakterové požiadavky pre výkon príslušných povinností.

2.   Kvalifikácia

V súlade s článkom 5 služobného poriadku:

| i. | úroveň vzdelania, ktorá zodpovedá dokončenému vysokoškolskému štúdiu, osvedčená diplomom, ak normálna dĺžka vysokoškolského štúdia je štyri roky alebo viac, |
| --- | --- |

i.

úroveň vzdelania, ktorá zodpovedá dokončenému vysokoškolskému štúdiu, osvedčená diplomom, ak normálna dĺžka vysokoškolského štúdia je štyri roky alebo viac,

| ii. | alebo úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúca odborná prax v dĺžke aspoň jedného roka, ak normálna dĺžka vysokoškolského štúdia je aspoň tri roky, |
| --- | --- |

ii.

alebo úroveň vzdelania, ktorá zodpovedá dokončenému vysokoškolskému štúdiu, osvedčená diplomom, a zodpovedajúca odborná prax v dĺžke aspoň jedného roka, ak normálna dĺžka vysokoškolského štúdia je aspoň tri roky,

| iii. | alebo ak je to odôvodnené služobným záujmom, odborná príprava rovnocennej úrovne. |
| --- | --- |

iii.

alebo ak je to odôvodnené služobným záujmom, odborná príprava rovnocennej úrovne.

3.   Odborná prax

Najmenej 18 rokov preukázanej odbornej praxe od získania vyššie uvedeného diplomu a ďalej aspoň osemročná skúsenosť s riadením zdrojov organizácie.

4.   Znalosť jazykov

Vzhľadom na povahu vykonávaných povinností je potrebná dobrá znalosť angličtiny
  a
   francúzštiny, keďže ide o pracovné jazyky Dvora audítorov. Požaduje sa preto minimálna úroveň porozumenia, hovorenia a písania v obidvoch jazykoch na úrovni C1.

Znalosť ďalších jazykov EÚ je výhodou.

Svoju úroveň znalosti cudzích jazykov si môžete overiť tu:

http://europass.cedefop.europa.eu/sk/resources/european-language-levels-cefr

II.   Kritériá predbežného výberu

| — | viac než desaťročná skúsenosť v medzinárodnom a multikultúrnom prostredí, |
| --- | --- |

—

viac než desaťročná skúsenosť v medzinárodnom a multikultúrnom prostredí,

| — | viac než osemročná skúsenosť s riadením zdrojov organizácie, |
| --- | --- |

—

viac než osemročná skúsenosť s riadením zdrojov organizácie,

| — | preukázaná schopnosť prispievať k účinnému riadeniu organizácie, |
| --- | --- |

—

preukázaná schopnosť prispievať k účinnému riadeniu organizácie,

| — | skúsenosti s vykonávaním zmien a účasť na inovačných projektoch, |
| --- | --- |

—

skúsenosti s vykonávaním zmien a účasť na inovačných projektoch,

| — | preukázaná schopnosť riadiť a doviesť do úspešného konca zložité organizačné projekty, |
| --- | --- |

—

preukázaná schopnosť riadiť a doviesť do úspešného konca zložité organizačné projekty,

| — | preukázaná znalosť inštitucionálneho a finančného rámca EÚ. |
| --- | --- |

—

preukázaná znalosť inštitucionálneho a finančného rámca EÚ.

III.   Kritériá výberu

| — | vynikajúca schopnosť navrhnúť a realizovať stratégiu a stanoviť ciele a výsledky, ktoré sa majú dosiahnuť, a podávať o nich správy, |
| --- | --- |

—

vynikajúca schopnosť navrhnúť a realizovať stratégiu a stanoviť ciele a výsledky, ktoré sa majú dosiahnuť, a podávať o nich správy,

| — | výborná znalosť riadiacich metód, |
| --- | --- |

—

výborná znalosť riadiacich metód,

| — | vynikajúca schopnosť viesť a motivovať viacjazyčné a multikultúrne tímy s cieľom určiť a maximálne využívať potenciál zamestnancov a zvládať konflikty, |
| --- | --- |

—

vynikajúca schopnosť viesť a motivovať viacjazyčné a multikultúrne tímy s cieľom určiť a maximálne využívať potenciál zamestnancov a zvládať konflikty,

| — | schopnosť zvládať administratívne riadenie úradu alebo inštitúcie, ktorá sa usiluje o stále zlepšovanie svojich služieb, |
| --- | --- |

—

schopnosť zvládať administratívne riadenie úradu alebo inštitúcie, ktorá sa usiluje o stále zlepšovanie svojich služieb,

| — | vynikajúce medziľudské a komunikačné zručnosti, |
| --- | --- |

—

vynikajúce medziľudské a komunikačné zručnosti,

| — | výrazné predpoklady budovať pevné vzťahy so zainteresovanými osobami: schopnosť vyjednávať, takt a diplomatické schopnosti. |
| --- | --- |

—

výrazné predpoklady budovať pevné vzťahy so zainteresovanými osobami: schopnosť vyjednávať, takt a diplomatické schopnosti.

VÝBEROVÉ KONANIE

Komisia pre predbežný výber (ďalej len „komisia“), zostavená z členov správneho výboru Dvora audítorov, vykoná hodnotenie oprávnených uchádzačov/uchádzačiek na základe kritérií stanovených v tomto ozname o voľnom pracovnom mieste.

a)   Fáza predbežného výberu

Komisia najskôr posúdi a porovná kvalifikáciu, odbornú prax a znalosti všetkých oprávnených uchádzačov alebo uchádzačiek na základe informácií uvedených v ich žiadostiach (pozri kritériá predbežného výberu vyššie). Na základe tohto posúdenia zostaví zoznam dvanástich (12) najvhodnejších uchádzačov/uchádzačiek, ktorí budú pozvaní/pozvané na pohovor.

Vzhľadom na to, že tento prvý výber sa zakladá na porovnávacom posúdení, uchádzači alebo uchádzačky, ktorí/ktoré splnia kritériá stanovené v tomto oznámení o voľnom pracovnom mieste, nepostúpia automaticky do ďalšej fázy konania.

b)   Fáza výberu

Komisia posúdi najvhodnejších uchádzačov alebo uchádzačky na pohovore a za pomoci akýchkoľvek iných prostriedkov, ktoré považuje za potrebné (pozri časť kritériá výberu vyššie).

Výsledky výberovej fázy budú východiskom pre zostavenie zoznamu uchádzačov a uchádzačiek, v abecednom poradí, ktorý bude predložený Dvoru audítorov.

Na základe týchto výsledkov môže Dvor audítorov pozvať uchádzačov a uchádzačky v užšom výbere do druhého kola pohovorov, alebo jedného z uchádzačov alebo uchádzačiek vymenovať priamo.

PRIHLÁŠKY

Termín na podanie prihlášok je 7. júla 2020 na poludnie (SEČ).

Prihlášky musia byť napísané v angličtine alebo vo francúzštine a zaslané výhradne prostredníctvom online formulára uvedeného v dolnej časti oznámenia o voľnom pracovnom mieste (EN alebo FR), ktoré je k dispozícii na stránke EDA venovanej pracovným príležitostiam („Voľné pracovné miesta“):

https://www.eca.europa.eu/sk/Pages/JobOpportunities.aspx#page-search---index---lang---en_US

K žiadosti musia byť priložené tieto dokumenty (všetky v angličtine alebo vo francúzštine):

| — | motivačný list (max. tri strany), |
| --- | --- |

—

motivačný list (max. tri strany),

| — | aktuálny životopis (max. päť strán) vo formáte „Europass“ s uvedením presných dátumov (pozri: http://europass.cedefop.europa.eu). |
| --- | --- |

—

aktuálny životopis (max. päť strán) vo formáte „Europass“ s uvedením presných dátumov (pozri: http://europass.cedefop.europa.eu).

Upozorňujeme, že pri vyhodnocovaní Vašej prihlášky počas fázy oprávnenosti a fázy predbežného výberu tohto výberového konania sa budú zohľadňovať len informácie uvedené v životopise a motivačnom liste.

Informácie uvedené v prihláške sa budú považovať za pravdivé a správne a pre uchádzačov a uchádzačky budú teda záväzné.

V prípade potreby musia uchádzači a uchádzačky na požiadanie predložiť písomný doklad o svojej kvalifikácii, odbornej praxi a súčasných úlohách, ak sa to požaduje za nevyhnutné.

Žiadosti, ktoré nespĺňajú tieto pokyny, budú zamietnuté.

POLITIKA PRIJÍMANIA ZAMESTNANCOV

Dvor audítorov v súlade s politikou rovnosti príležitostí a článkom 1 písm. d) služobného poriadku víta rozmanitosť a presadzuje rovnaké príležitosti. Dvor audítorov akceptuje prihlášky bez diskriminácie na akomkoľvek základe a prijíma opatrenia na zabezpečenie vyrovnaného zastúpenia mužov a žien, ako sa požaduje v článku 23 Charty základných práv Európskej únie. Vzhľadom na nízke zastúpenie žien na vyšších riadiacich funkciách Dvor audítorov by osobitne privítal, ak by sa o túto funkciu uchádzali ženy. V prípade rovnakých kvalifikácií alebo zásluh sa vyberie žena. Dvor audítorov prijíma taktiež opatrenia na zosúladenie pracovného a rodinného života.

Ak vyžadujete osobitné opatrenia (v prípade konkrétneho zdravotného postihnutia alebo znevýhodnenia) na účasť v tomto výberovom konaní, zašlite nám, prosím, včas e-mail na adresu ECA-Recrutement@eca.europa.eu.

OCHRANA ÚDAJOV

Dvor audítorov sa zaväzuje zabezpečiť, aby osobné údaje uchádzačov a uchádzačiek boli spracované v súlade s nariadením Európskeho parlamentu a Rady (EÚ) 2018/1725 (2).

Prihlášky budú spracované pri maximálnom zachovaní dôvernosti.

Viac informácií sa nachádza v osobitnom vyhlásení o ochrane osobných údajov týkajúcom sa voľných pracovných miest, ktoré je dostupné na tejto adrese: https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_EN.PDF

ŽIADOSTI O PRESKÚMANIE – SŤAŽNOSTI A ODVOLANIA – SŤAŽNOSTI EURÓPSKEMU OMBUDSMANOVI

Ak sa vo fáze predbežného výberu v rámci výberového konania domnievate, že rozhodnutie v súvislosti s Vami je nesprávne, môžete použiť tieto prostriedky:

I.   Požiadať komisiu pre predbežný výber o prehodnotenie jej rozhodnutia

Môžete predložiť písomnú odôvodnenú žiadosť o prehodnotenie rozhodnutia komisie pre predbežný výber. Túto žiadosť je potrebné zaslať do desiatich dní od dátumu oznámenia o prijatí rozhodnutia na adresu ECA-Recours@eca.europa.eu.

II.   Sťažnosti

Podľa článku 90 ods. 2 služobného poriadku môžete do troch mesiacov od prijatia oznámenia podať sťažnosť voči rozhodnutiu Dvora audítorov o zamietnutí Vašej žiadosti. Sťažnosť je potrebné zaslať na nasledujúcu adresu:

| Predseda |
| --- |
| Európsky dvor audítorov |
| 12, rue Alcide De Gasperi |
| L-1615 Luxemburg |
| LUXEMBURSKO |

Predseda

Európsky dvor audítorov

12, rue Alcide De Gasperi

L-1615 Luxemburg

LUXEMBURSKO

III.   Súdne odvolania

Podľa článku 91 služobného poriadku sa môžete odvolať voči rozhodnutiu o zamietnutí Vašej sťažnosti, ak sa domnievate, že má na Vás negatívny účinok, na Súdnom dvore Európskej únie. Odvolanie je potrebné podať prostredníctvom právnika do troch mesiacov odo dňa oznámenia rozhodnutia o zamietnutí sťažnosti.

IV.   Sťažnosti Európskemu ombudsmanovi

Ak sa domnievate, že Vaša žiadosť bola predmetom nesprávnych úradných postupov zo strany Európskeho dvora audítorov, môžete po tom, ako sa najskôr obrátite na Dvor audítorov s cieľom urovnať spor, predložiť žiadosť Európskemu ombudsmanovi. Túto žiadosť musíte predložiť písomne do dvoch rokov od zistenia príslušných skutočností. Formulár online sťažnosti je prístupný na webovom sídle Európskeho ombudsmana. Sťažnosti európskemu ombudsmanovi nemajú za následok pozastavenie uvedených lehôt na podanie odvolania.

---

(1)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

(2)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---